З 11 па 22 мая праходзіць 64-ы Канскі міжнародны кінафестываль, бадай, самы знакаміты ў свеце. Гэтым разам упершыню за гісторыю суверэннай Беларусі наша краіна будзе прадстаўлена на ім у спецыяльным павільёне. Цягам пятнаццаці гадоў беларусы сочаць за падзеямі ў сонечным Канне дзякуючы спецыяльнаму карэспандэнту Белдзяржтэлерадыёкампаніі Алегу ЛУКАШЭВІЧУ і яго здымачнай групе. А сёлета наш калега ўзначаліў падрыхтоўку беларускага фестывальнага прадстаўніцтва на Лазурным Беразе. Карэспандэнт "К" напярэдадні сённяшняга Дня работнікаў радыё, тэлебачання і сувязі вырашыў даведацца, чым можа здзівіць Беларусь дасведчаную канскую публіку і як нашаму кінамастацтву "штурмаваць" фестывальныя "вяршыні".